Teklemarian perusti monien muiden ulkomailla asuvien etiopialaisten tuella Etiopian hiihtoliiton päästäkseen edustamaan maataan 2006 Torinon olympiakisoihin. Hän osallistui kisoissa 15 kilometrin perinteisen hiihtotavan maastohiihtokilpailuun, missä sijoittui alun perin 84. sijalle, mutta nousi myöhemmin 83:nneksi, kun Martin Tauber hylättiin dopingrikkomuksen vuoksi. 2007 Sapporon MM-kisoissa Teklemariam sijoittui sprintin karsinnassa sijalle 74. jättäen taakseen viisi muuta kilpailijaa. 15 kilometrin vapaan hiihtotavan kilpailussa hänen sijoituksensa oli 105:s.